Burimi nëntokësor Ogallala
Fermerët në Kansas të Shteteve të Bashkuara punojnë për të mos lejuar shterrimin e burimit
Ogallala është një burim i madh uji nëntokësor i pompuar, i cili shtrihet pjesërisht nën shtatë shtete amerikane në zonën Midwest – shtetet qëndrore mes dy brigjeve amerikane. Ky burim përdoret për të siguruar ujë të freskët për njerëzit dhe për të ujitur të mbjellat. Por përdorimi i ujit për bujqësinë mund ta zbrazë atë përfundimisht, sipas një studimi nga Universiteti i Kansasit. Siç njofton korrespondenti i Zërit të Amerikës Kane Farabaugh, fermerët në Kansas po punojnë për ta ruajtur atë për brezat e ardhshëm. Ferma e Mitchell Baalman-it jashtë qytetit Hoxie të Kansasit është mjaft e izoluar. Dhe as shumë shi, për shkak të një thatësire të tejzgjatur. Toka e fermave të zotit Baalman ka qenë në pronësinë e familjes së tij për katër breza. Babai i tij lindi gjatë thatësirës së famshme të viteve ’30, kur u tha toka bujqësore dhe njerëzit u detyruan të largoheshin. Por situata e tanishme ndryshon në fermën e familjes Baalman për shkak të burimit Ogallala. Në qendër të fushave të tij të grurit, një pompë industriale thith ujë nga një pus i lidhur me një burim shumë të madh nëntokësor. Uji arrin një sistem mbi-terren i cili lëviz ngadalë rreth e qark mbi të mbjellat. Zoti Baalman thotë se është një përmirësim i madh nga sistemi i vjetër i tubacioneve i cili e mbi-ujiste tokën. Zoti Baalman është krenar për këto shifra. Ai është shumë i vetëdijshëm se shterimi i Ogalallës mund ta detyrojë edhe familjen e tij të largohet nga ferma. Katherin Wilkins-Wells është menaxherja e përgjithshme e një prej pesë distrikteve për menaxhimin e burimeve ujore nëntokësore në Kansas. Distriktet drejtohen nga borde lokale, të cilët përfshijnë fermerë si zoti Baalman. Ata punojnë me fermerët për të gjetur rrugëzgjidhje për pakësimin e përdorimit të ujit. Si optimist i përjetshëm, zoti Baalman është i sigurt për të ardhmen e fermës së tij, falë planifikimit të mirë për mbjelljen dhe ujitjen. Ai shpreson se përpjekjet e tij do të sigurojnë mbarëvajtjen e burimit Ogallala dhe se në të ardhmen, fëmijët e tij do të mund të mbështeten tek ai burim ujor.